Diari Oficial de la Generalitat Valenciana


Sumari del DOGV 5284, del 20-06-2006 (2006/7164)

RESOLUCIÓ de 29 de maig de 2006, del director general d'Ensenyament, per la qual s'amplia el termini de presentació de justificacions de les ajudes econòmiques destinades a l'escolarització als centres d'Educació Infantil primer cicle, de titularitat de corporacions locals i de titularitat privada per al curs escolar 2005/2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7164


Data del document
:   29-05-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * guarda de xiquets
    * educació preescolar
    * suport econòmic
    * ensenyament privat
    * centre d'ensenyament
    * ajuda pública

RESOLUCIÓ de 29 de maig de 2006, del director general d'Ensenyament, per la qual s'amplia el termini de presentació de justificacions de les ajudes econòmiques destinades a l'escolarització als centres d'Educació Infantil primer cicle, de titularitat de corporacions locals i de titularitat privada per al curs escolar 2005/2006. [2006/A7164]  
Per Orde de 29 de març de 2005 (DOGV núm. 4.985, de 14 de abril), de la Conselleria de Cultura, Educació i Esport, es van convocar ajudes econòmiques destinades a l'escolarització als centres d'Educació Infantil primer cicle, de titularitat de corporacions locals i de titularitat privada, per al curs escolar 2005/2006, i es va establir, en l'apartat 1 de la base 12, que el termini màxim per a justificar la subvenció concedida finalitzaria el 30 de maig de 2006.  
Això no obstant, esta Direcció General considera aconsellable l'ampliació del termini de justificació fins a una data posterior, en la mesura que no perjudica a tercers, d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE 27.11.1992)  
Per tot això, i conformement a la disposició final primera de l'Orde de 29 de març de 2005, per la qual s'autoritza a la Direcció General d'Ensenyament per a l'ampliació dels terminis de presentació de les justificacions de les subvencions, resolc:  
Únic  
S'amplia, fins al 30 de juny de 2006, el termini de què disposen els beneficiaris de les subvencions concedides en la dita convocatòria per tal de presentar les justificacions en la forma establida en la base 12, apartat 1, de l'Orde de 29 de març de 2005.  
DISPOSICIÓ FINAL  
La present resolució entrarà en vigor el mateix dia de la seua publicació en el Diari Oficial de la Generalitat, però produirà efectes des de l'endemà de la finalització del termini de presentació de justificacions establit en la mencionada orde de convocatòria.  
València, 29 de maig de 2006.. El director general d'Ensenyament: Josep Vicent Felip i Monlleó.